Humbe

Humbe oli roomalaiskatolinen lähetysasema eteläisessä Angolassa, n. 10 km myöhemmin perustetusta Forte Roçadasin sotilaslinnakkeesta, josta sittemmin kehittyi Xangongon kaupunki. Nykyisin tämä alue kuuluu Cunenen maakuntaan.

Humbe perustettiin n. 1882  Kunenejoen sivujoen rannalle Ombadjan ovamboheimon asuinalueen tuntumaan. Se perustettiin sen jälkeen, kun katoliset olivat epäonnistuneet yrityksissään perustaa ensin lähetysasema Ambomaalle Olukondan suomalaisen lähetysaseman kylkeen ja sitten 1879 Omaruruun Hereromaalle eli Lounais-Afrikan keskiosiin.

Portugalilaisten yritykset alistaa Ombadja ja Oukwanyama valtaansa olivat aluksi epäonnisia, ja vuonna 1904 he kärsivät tuntuvan tappion. Tämän seurauksena he perustivat Forte Roçadasin linnakkeen paikkaan, joka nykyään tunnetaan nimellä Xangongo.

Vuonna 1915 portugalilaiset saavuttivat suuren voiton Manguassa Humben ja Ondjivan välillä. Tätä voittoa he pitävät suurimpana koko siirtomaahistoriansa aikana.

Lähteet

Viitteet

Cunene
Katoliset lähetysasemat Ombadjassa